Ակնարկելով օրուան սուրբ գրային ընթերցումներուն Նորին Սրբութիւնը հաստատեց թէ Երեմիայ Մարգարէէն քաղուած ընթերցումը (31,7-9) յոյսի խօսք մըն է զոր Աստուած կը պարգեւէ ժողովուրդին։ Մխիթարութեան խօսք մը՝ հիմնուած այն իրողութեան վրայ որ Աստուած Հայր է՝ ու կը սիրէ եւ խնամք կը տանի իր ժողովուրդին՝ որպէս զաւակ մը» ըսաւ Սրբազան Քահանայապետը հաստատելով թէ «Աստուծոյ այս խօսքը լաւապէս կ՛արտայայտէ փորձառութիւնը որ ապրեցանք սիւնհոդոսի շաբաթներու ընթացքին որ եղաւ յոյսի ու մխիթարութեան ժամանակ» յարեց Նորին Սրբութիւնը շեշտը դնելով յատկապէս «ունկնդրութեան» պահի վրայ, որ՝ ըսաւ Ան, կը պահանջէ ժամանակ, ուշադրութիւն ու մտքի եւ սրտի բացուածք»։